
Premda su suncokret i soja dvije poljoprivredne biljke 
iz posve različitih biljnih porodica i sa drugačijim bota+ 
ničkim oznakama, ipak imadu jedno zajedničko Svojstvo, 
a to je, da su im sjemenke bogate uljem, koje se iz njih 
može dobiti industrijskom preradom. 

To zajedničko svojstvo stavlja ih među one .poljopri- 
vredne biljke koje zovemo zajedničkim imenom uljarice, 
pa su iz tog razloga i ovdje zajedno obrađene. 

U poljoprivredi, koja će bazirati na dobro postavlje- 
nim planovima sjetve i proizvodnje, zauzimat će suncokret 
i soja, kao biljke sa velikom industrijskom i gospodarskom 
primjenom, jedno od važnih mjesta. Postat će poljopri- 
vredne biljke šireg rasprostiranja i veće važnosti nego što 
su to bile do sada. a 

U pravo ta činjenica što je uzgoj suncokreta i soje kod 
nas još uvijek premalo proširen i ograničen na pojedina 
manja gospodarska područja, daje nam zadatak, da našim | 
poljoprivrednicima pružimo potrebna uputstva o tim dvje- 
ma poljoprivrednim biljkama i da ih upoznamo sa svim 
poljoprivrednim radovima koji su potrebni za njihov pra- 
vilan uzgoj. 


ZAGREB, ožujka 1946. 
Ing. BRANKO SEČEN 


Suncokret pred 


cvatnjom 


SUNCOKRET 


I. OPĆENITO O SUNCOKRETU 


Suncokret, sunčanica (Helianthus annuus) je poljopri- 
vredna biljka iz porodice glavočika, Cvat suncokreta je 
glavica, koja sastoji iz velikog mnoštva jednospolnih i 
dvospolnih cvjetova. Jednospolni cvjetovi su veći te imaju 
velike obojene latice, a nalaze se na rubu same glavice. 
Ti cvjetovi su neplodni. Dvospolnih cvjetova imade da- 
leko veći broj i nalaze se unutar same glavice i čine njezin 
glavni dio. Oni su sitni i prilično neugledni, ali plodni. 

Stabljika suncokreta je isprva zelena, no kasnije 
otvrdne i postane dosta čvrsta, Dosegne visinu od 2—2, 
m. Na donjem kraju imade poprečno debljinu od 4—6 cm 
u promjeru. Ispunjena je srčikom. Kod većine neopleme- 
njenih sorti suncokreta stabljika se na svom gornjem di- 
jelu grana na više postranih grana (izbojaka), od kojih 
svaka završava manjom ili većom glavicom. Glavice do- 
segnu veličinu od 10—15 cm u promjeru, Glavica koja se 
nalazi na kraju glavne stabljike redovno je najveća i naj- 
bolje razvijena. i ' 

To svojstvo suncokreta da se grana i da stvara više 
glavica pokazalo se neprikladnim iz više razloga. Prvo, 
zato što takav suncokret nejednoliko dozrijeva, drugo, 
što su sjemenke lošije kvalitete, i treće, što je otežana 
njegova berba. Ta loša svojstva uklonjena su kod ople- 
menjenih sorti suncokreta, koje stvaraju samo jednu gla- 
vicu promjena 15—30 cm. Takav suncokret jednoličnije 
dozrijeva i stvara izjednačenije sjeme. 

Korjen suncokreta je jak i prodire duboko u zemlju, 
što mu omogućuje da se koristi vodom iz donjih slojeva 
tla. Prodiranje korjena u dubinu ide do 1—1,5 m, : 

Listovi su veliki, srcoliki, na obodu nejednako nazub- 
ljeni. Oni se nalaze na 10—15 cm dugim peteljkama, po- 


vinutim od stabljike prema van. Listovi, koji su izrasli na , 


donjem dijelu stabljike, smješteni su jedan nasuprot dru- 
goga, dok su oni na gornjem dijelu stabljike poredani na- 
izmjenično. 

Prema obliku i boji sjemena razlikujemo više sorti 
suncokreta, Prjanišnikov ih dijeli u dvije glavne grupe: 
sorte za griskanje i sorte za ulje. 

Sorte za griskanje imadu sivo do tamno-sivo, krupno, 


dugoljasto zrno s uzdužnim tamnim prugama, dok je kod 


sorti za ulje zrno manje, okruglije i svjetlije, bez postranih 
tamnih pruga. ' 

Domovina suncokreta su visoki predjeli Srednje i 
Južne Amerike (Meksiko i Peru), te je on, prema tome, 
biljka toplih i vlažnih predjela, U Evropu su ga donijeli 
Španjolci, i to prvo u Španiju, odakle se pomalo proširio 
po Francuskoj i Italiji. Iz tih zemalja proširio se i po 
ostaloj Evropi, te danas zauzima osobito velike površine 
u Sovjetskom Savezu, Rumunjskoj, Bugarskoj i Mađar- 
skoj. Kod nas se uzgoj suncokreta proširio tek za posljed- 
njih dvadeset godina, i to ponajviše u Vojvodini i istoč- 
nim krajevima Slavonije. 

U predratnoj Jugoslaviji bilo je zasijano suncokretom: 


u godini 1935, površina od 3299 k, j. 


1 11 1936, 11 11 5300 11 11 
KEJ 11 1937. 11 11 16701 11 11 
11 ,1 1938, 11 1 39790 11 11 


Površina zasijana suncokretom na području koje da- 
nas zaprema Narodna Republika Hrvatska, iznosila je u 
desetgodišnjem prosjeku od 1930./39, samo 391 k. j., ali 
je u 1945. godini povećana na 3423 k. j. 

Ovi nam brojevi pokazuju da se uzgoj suncokreta 
naglo širi u svim našim krajevima, te da je on i kod nas 
postao veoma važna industrijska biljka. 

Zbog sjemena, koje je bogato uljem, suncokret se sve 
više upotrebljava kao. sirovina u industriji ulja. Uz prirod 
zrna od 8—12 q po k. j., suncokret daje 280—420 kg ulja, 
a preostaju još suncokretove pogače. Prema tome, on je 
biljka koja može uspješno nadomjestiti manjak na ma- 
stima životinjskoga porijekla. Po sadržaju ulja u svojim 
sjemenkama, suncokret je među uljaricama na zadnjem 
mjestu, ali to nadoknađuje većim prirodom zrna na je- 
dinicu površine. Postotak ulja u zmu s ljuskama iznosi 
oko 25—30%, dok se taj postotak kod oljuštenog zrnja 
kreće od 42—56", Veći postotak ulja sadrži sjeme ople- 
menjenih sorti suncokreta, kao i sjeme onih sorti koje se 
uzgajaju u suhljim kontinentalnim područjima, 

Pored upotrebe u industriji, suncokretovo sjeme upo- 


. trebljava se i u domaćinstvu, i to za dobivanje ulja na 


domaći način i za ishranu peradi, Upotreba za ovu posljed- 
nju svrhu ne može še preporučiti kao prikladna, osobito u 
današnje vrijeme, kada nam je mast, koja se nalazi u sje- 
menu suncokreta, potrebnija za ljudsku prehranu. 

Suncokretov cvat je svojom cvatnjom u sredini ljeta 
vrlo povoljna paša za pčele, koje tom prilikom doprinose 
i pojačanoj stranooplodnji suncokreta, što je povoljno za 
povećanje njegovog priroda, 


I. KLIMA, TLO | OBRADA 


Klima 


Kako smo već prije spomenuli, suncokret je biljka 
vlažnih i toplih krajeva. Ali on ipak nije toliko osjetljiv 
prema klimatskim uvjetima da se ne bi mogao s uspjehom 
uzgajati u većini naših ratarskih rajona. 

Prepreku njegovom uzgoju za proizvodnju sjemena 
čine s klimatske strane rani jesenski mrazevi i nedovoljna 
količina topline u toku njegove cijele vegetacione periode. 
S tih razloga neće biti moguć uzgoj suncokreta u našim 
planinskim područjima, gdje rano nastupaju jesenski mra- 
zevi i hladno vrijeme, koje mu onemogućuje pravilno sa- 
zrijevanje, No, bogatstvo njegovog sjemena na ulju i čvr- 
stoća sjemenkinih ljusaka dopuštaju ranu sjetvu sunco- 
kreta, koji će onda i ranije sazreti i tako izbjeći nepo- 
voljne vremenske prilike u jeseni. 

Sjeme suncokreta klije kod temperature tla od 
8—10% C, Tu temperaturu postigne tlo u našim krajevima 
pod kraj ožujka (Dalmacija) ili početkom travnja (ostali, 
žitarski krajevi). 

Suncokret s jedne strane dobro podnosi malu koli- 
činu oborina, te se s uspjehom uzgaja u krajevima koji su 
oskudni na oborinama, kao što je to kod nas istočni dio 
Slavonije, Vojvodina i cijeli ostali istočni dio države; a 
s druge strane on postiže dobar razvoj i u područjima 
koja imadu i više oborina, samo ako se one izmjenjuju 
s lijepim i sunčanim vremenom, U takovim krajevima sun- 
cokret uspješno odolijeva prevelikoj vlazi zbog velike po- 
vršine svog lišća, koje je sposobno da vrši jaku transpi- 
raciju. Obilne oborine uz dovoljnu količinu topline po- 
goduju stvaranju velike mase stabljika i listova, ali su na 
uštrb kvalitete zrna, koje je bogatije uljem u krajevima 
s manje oborina, 

“Kritički period, tj. razdoblje u razvoju suncokreta koje 
imade najviše utjecaja na stvaranje dobrog i velikog pri- 
roda zrna, je konac lipnja i početak srpnja — razdoblje 
u kojem suncokret počinje stvarati glavice i kada počinje 
njegov nagli razvitak, Zato će za uzgoj suncokreta biti 
najpogodnija ona područja, u kojima u to vrijeme imade 
dosta vlage. Tu vlagu iskoristit će suncokret s jedne 
strane za razvitak samoga zrna, dok će s druge stra- 
ne s obiljem listova, koji su tada već razvijeni, zaštititi 
tlo od izravnog isparivanja i sačuvati tu vlagu za kasnije 
vrijeme. 


Tio 


Suncokret voli rahlo , duboko tlo bogato vapnom, ali 
se uz obilno gnojenje umjetnim gnojivima može uspješno 
uzgajati i na slabijim tlima. Podnosi sjetvu i na teškim 
tlima, ali je potrebno da se ovakova tla dobrom obradom 
u jesen i u proljeće prije sjetve dovoljno usitne. Na taj 
način postat će takova tla prozračnija i povoljnija za uzgoj 
suncokreta. 

Močvarna tla ne voli, ali dobro uspijeva na odvod- 
njenim tlima i isušenim ritovima, Pomoću svog dugog i 
jakog korjena u stanju je da se opskrbljuje vodom iz do- 
njih slojeva tla, te je zbog tog svojstva prikladan za uzgoj 
u suhljim krajevima koji imadu dovoljno visoku površinu 
donje (podzemne) vode. ks 

Radi velike mase stabljika i zrna koje stvara sunco- 
kret, odnosi on iz tla velike količine mineralnih hraniva, 
osobito kalcija, kalija i fosfora, te jako osiromašuje tlo, 
što se mora nadoknaditi obilnim gnojenjem umjetnim i 


* stajskim gnojem, 


Obrada tla 


Za suncokret je potrebno izvršiti duboko jesensko ora- 
nje na 20-—25 cm, već prema dubini mekote, Ako su pred- 
kultura bile žitarice, onda je potrebno prije dubokog je- 
senjeg oranja, odmah po žetvi žitarica, izvršiti plitko ora- 

nje, tzv. prašenje. Kod prašenja. smijemo ići u dubinu 


najviše 8—10 cm, pošto ono imade svrhu da prekine po-- 


vršinsku koru, koja se je na oranici stvorila, da se time 
spriječi preveliko isparivanje i osušenje samoga tla, te da 
zaoremo strnjiku. 

Duboko jesensko oranje je neophodno potrebno, oso- 
bito u onim našim krajevima koji oskudijevaju vlagom za 
vrijeme razvoja bilja. Brazde, ostavljene preko zime, 
ispunit će se u svim svojim šupljinicama zimskom vlagom 
i vodom. Ta će se voda pod utjecajem zimske hladnoće 
* pretvoriti u led, koji imade veći obujam od vode, i pod 
njegovim će se utjecajem tlo razrahliti. Ono će postati 
sposobno da svu zimsku vlagu sakupi, u sebi zadrži i sa- 
čuva za vrijeme kada će ona biti biljci najpotrebnija. Da 
se ne izgubi ta vlaga, koja se tokom zime sakupila u tlu, 
nije potrebno u tako priređenom tlu vršiti proljetno ora- 
nje, a pogotovo ne srednje duboko oranje, jer bi time 
nastali nepotrebni gubici zimske: vlage. U proljeće, prije 
sjetve potrebno je tlo, koje je u jesen duboko izorano, 
samo obraditi tanjuračom ili branom, da ga još više pro- 
rahlimo i da uništimo korov koji je ponikao, a da ipak 
tlo previše ne isušujemo. Slab učinak samog proljetnog 
oranja, bez dubokog oranja u jesen, odražava se na pri- 
rodu suncokreta, koji će u tom slučaju biti oko 25% ma- 
' nji. Dogodi se, međutim, da je zima bila blaga i bogata 
oborinama, osobito kišom, te se zimska brazda doduše 
razmrvila, ali i potpuno zbila. U tom slučaju izvršit ćemo 
plitko proljetno oranje i drljanje, pa odmah sijati, da gu- 
bici na vlazi budu što manji. 


Plodored 


Suncokret sam po sebi nije osjetljiv na plodored, ali 
postoje drugi razlozi koji nam nalažu da suncokret dođe 
u plodoredu na najpogodnije mjesto. To je, u prvome redu, 
velika potreba suncokreta na mineralnim hranivima, i 
uslijed toga jako iscrpljenje tla. Drugi je razlog u tome 
što bi se ponavljanjem sjetve suncokreta iz godine u go- 

dinu na istome mjestu stvorili povoljni uslovi za razvitak 
biljnih bolesti i štetočina, koji dolaze na suncokretu. 

Najbolji predusjev za suncokret jesu pognojene oko- 
pavine (kukuruz ili krumpir), i to iz razloga što direktno 
gnojenje suncokreta stajskim gnojem izaziva kod njega 
sklonost stvaranju postranih grana, i s time u vezi više 
glavica, a to je, kako smo to već prije spomenuli, nepo- 
voljno obzirom na količinu sjemena i nejednoličnost sazri- 
jevanja. 

Suncokret je okopavina, te u najviše slučajeva do- 
lazi u plodoređu između dvije žitarice. U tom slučaju do- 
bro je pred sjetvu izvršiti gnojenje umjetnim gnojivima, 


jer je gnojenje stajskim gnojem izvršeno za usjev, koji je 


prethodio žitaricama, pa bi tlo bez gnojenja umjetnim gno- 
jivima bilo već dosta osiromašeno na hranivima, 

Poslije suncokreta može doći pšenica, gnojena umjet- 
nim gnojivima, ili zob, ako nismo u mogućnosti nabaviti 
$nojiva. 

Prema svemu što smo gore iznijeli, četveropoljni plo- 
dored u kojem je suncokret izgledao bi ovako: 


1. 6. — kukuruz, koji je obilno gnojen stajskim gno- 
jem, 

2. 6. — pšenica ili ječam, 

3. 6. — suncokret, gnojen umjetnim gnojivima, 

A, 6. — pšenica ili zob. 


Taj četveropoljni plodored možemo uvađanjem dje- 
teline proširiti u šesteropoljni, koji još bolje odgovara sun- 
cokretu, pošto nije dobro da suncokret dolazi na isto polje 
prije šest godina. 

Takav šesteropoljni plodored izgledao bi ovako: 

1, 6. — gnojena okopavina (kukuruz, krumpir ili še- 

ćerna repa), 


2. 6. — ozimina (pšenica), : 

3. 6. — okopavina, gnojena umjetnim gnojivima (sun- 
cokret), 

4, g. — zob u smjesi s djetelinom, 

5. $. — djetelina, 

6. $. — ozimina. 

Gnojenje 


Već smo prije spomenuli da suncokret stvara velike 
mase stabljike, lišća i sjemena. Odnos količine priroda 
zrna prema količini priroda stabljike i lišća je 1:7 i više, 
ti. prirod stabljike je sedam ili još više puta veći od pri- 
roda zrna. 


Pretpostavimo li prirod zrna od 10 q po k. j., a stab- ' 


ljika s lišćem 70—150 q. vidimo da je veoma velika masa, 
koju suncokret izgradi u toku svoga razvitka. Da bi iz- 
gradio toliku masu, odnosi suncokret iz tla slijedeće ko- 
ličine mineralnih tvari u usporedbi s krumpirom, šećer- 
nom repom i žitaricama (prema Prjanišnikovu): 


suncokret krumpir šeć. repa žitarice 


dušika 65,25 105" 202 86 
fosforne kiseline 41,25 40 79 38 
kalija 361.95 171 255 83 
kalcija 132,50 63 92 22 


Ova nam tabela pokazuje, da suncokret treba za 
svoju izgradnju u prvome redu kalij i kalcij, pa onda dušik 
i fosfor. To, međutim, ne znači da bi se on mogao us- 
pješno razvijati kada bi tlo sadržalo samo prva dva na- 
vedena minerala, Suncokret, kao i svaka druga biljka, 
treba sve minerale, koji su potrebni za njegovu izgrad- 
nju, samo što će on sam odrediti koliko će od kojega 
minerala uzeti u toku svog razvitka. . 


Kalij, kojeg suncokret iz tla odnosi u velikim količi- 


nama, zadržava se u većini kao sastavni dio suncokretovih 
stabljika. Upotrijebimo li te stabljike kao gorivo u do- 
maćinstvu, to će kalij ostati u pepelu, kojega trebamo 
rasipati po oranici, da tako barem donekle povratimo tlu 
ono što smo mu uzgojem suncokreta oduzeli. 

Ta velika potreba na mineralnim tvarima mora se 
nadoknaditi obilnim gnojenjem stajskim ili umjetnim gno- 
jem. Gnojimo li stajskim gnojem, to ćemo gnojiti za pred- 
usjev, ako je ovaj kukuruz, krumpir ili šećerna repa. 
Gnojit ćemo sa oko 20-—30 kola po k. j. Ako su pred- 

usjev žitarice, onda ćemo za gnojidbu upotrijebiti umjetna 
gnojiva ili manje količine stajskog gnoja. 3 

Od umjetnih gnojiva dodavat ćemo ona koja sunco- 
kret najviše oduzima tlu. Dakle dušikova, fosforna, ka- 
lijeva i kalcijeva. Za ispravno gnojenje umjetnim  gnoji- 
vima potrebno je prethodno izvršiti ispitivanje tla na nje- 
govu sadržinu mineralnih tvari, te saznati da li su ove 
u tlu u fiziološki aktivnom obliku, tj. u takovoj formi da 
ih biljke mogu upotrijebiti za svoju ishranu. To ćemo uči- 
niti kod Zemaljskog poljoprivrednog zavoda, odnosno kod 
njegovog Instituta za istraživanje tla. Takovim ispitiva- 
njem saznat ćemo kakovim hranivima naše tlo obiluje, 
kojih hraniva nema ili ne sadrži u dovoljnoj mjeri, i prema 
tome znat ćemo što i koliko mu trebamo dodati od umjet- 
nih gnojiva. Upotrebljavamo li umjetna gnojiva bez ta- 
kovog prethodnog ispitivanja tla, može nam se lako do- 
goditi da tlu dodajemo upravo ono hranivo kojega dotično 
tlo imade u dovoljnoj količini, a ne dodajemo mu ono na 
kojemu tlo oskudijeva. 

Dušik dodajemo da biljka može izgraditi veliku masu _ 
stabljika i lišća. Kao dušično gnojivo dolazi u prvome 
redu u obzir _ vapneni dušik, koji se u tlu polagano ra- 
stvara i tako omogućuje ishranu suncokreta od njegove 
sjetve pa sve do sazrijevanja Sipa se po njivi u proljeće, 
u količini od 100—150 kg po k. j., najkasnije 15 dana 
prije sjetve. 

Povećanje mase sjemena i njegovo veće bogatstvo na 
ulju pospješit ćemo gnojenjem kalijevim i fosfornim gnoji- 
a. superfosfatom, Tomasovim brašnom i 40% kalijevom 
soli, 

40% kalijevu sol dodajemo neposredno pred sjetvu ili 
pri samoj sjetvi u količini od 120—180 kg k, j. Kalij se u 


tom gnojivu nalazi u lako rastvorivom obliku, te ga sunco- 


kret može odmah upotrijebiti za svoju ishranu. 

Upotrebljavamo li kao gnojivo Tomasovo brašno ili 
koje hilo surovo kalijevo gnojivo, to ćemo ga sipati već 
u jesen, kako bi se' preko zime rastvorilo u takove sastojine, 
koje će biljka u proljeće moći iskoristiti. Takovih gnojiva 
dodajemo u još većim količinama, 

Kada smo jednom ispitali svoje oranice na sadržaj 
najglavnijih hraniva, onda ćemo već i sami biti u stanju 
da odredimo norme umjetnih gnojiva, koje će u najvećoj 
mjeri podići prirod dotične njive, a da samo gnojenje bude 
što rentabilnije. 


Sjetva 


Prije je bila uobičajena samo proljetna sjetva sunco- 


kreta, te se ta kod nas jedina i primjenjuje. No, noviji 
*“ pokusi u SSSR pokazuju da se suncokret može s uspjehom 


sijati i u jesen i da tada donosi daleko veći prirod zrna, 


a i zelene mase, 

Za sjetvu je najbolje upotrijebiti sjeme, koje u tu 
svrhu daju određene državne ustanove, pošto je takovo 
sjeme dobiveno od suncokreta koji imade za tvorničku 
upotrebu najbolja svojstva. 

To sjeme mora da je čiste sorte, i to od onih sorti 
suncokreta koje razvijaju samo jednu glavu. Sjeme ne 
smije biti izlomljeno, prazno i nečisto. Klijavost dobrog 
sjemena mora biti oko 90—95%%/o, 

Sijemo li suncokret u proljeće, moramo ga sijati što 
ranije, Pošto je sjemenka obavijena jakom ljuskom i puna 
ulja, ona teško bubri i polagano klije, te u vezi s time 
dosta dugo traje dok mlade biljčice niknu. Ranu sjetvu 
dozvoljava nam i dosta velika otpornost suncokreta prema 
kasnim proljetnim mrazovima. ' 

Kod nas je najbolje vrijeme za proljetnu sjetvu druga 
polovica travnja do početka svibnja, prema klimatskim 
prilikama dotičnog kraja, U Slavoniji će bolje odgovarati 
ranija sjetva, a u našim zapadnijim krajevima koncem 
travnja i početkom svibnja, U to vrijeme sije se i kukuruz, 
no radi raspodjele sjetvenih radova bolje je suncokret po- 
sijati prije kukuruza, jer je suncokret manje. osjetljiv na 
zimu, a treba i dulje vrijeme za klijanje nego kukuruz. 

Sije li se suncokret u jesen, to 6a moramo sijati tek 
onda kada je temperatura tla pala na oko 40 C, a i niže, 
i to s razloga, da sjeme ne nikne. Kada bi sjeme riiknulo 
pred zimu, iznikle biljčice stradale bi preko zime od sni- 
jega i studeni, U stvari to i nije svrha jesenske sjetve. Nje- 

zina je svrha da sjeme tokom zime nabubri, a u proljeće 
rano proklije i iznikne. Time u stvari postižemo isto kao 
da je izvršena vrlo rana proljetna sjetva, koju bi u većini 
slučajeva bilo nemoguće izvršiti radi prevlažnog tla u to 
vrijeme, 

Doba jesenje sjetve utječe na prirod suncokreta ovako 
(prema podacima Prjanišnikova) : 


Vrijeme Prirod mase Vrijeme  Prirod sjemena 
sjetve uq po k.j. sjetve uq po k. j. 
15. XI. 258 25. IV, , SS 

15. IX. 126 10, X. 5,9 

30. X. 223 15. XI. 9,0 

8. V. 130 


Vidimo da za SSSR najbolje odgovara jesenska sjetva, i 
to ona koja je izvršena između 15, X,—15. XI, 

To bi približno odgovaralo i za naše krajeve, jedino 
što bi kod nas trebalo sijati od 1.—15. XL, pošto u to vri- 
jeme imađemo nešto topliju klimu nego ruski kontinentalni 
predjeli, te da tom kasnom jesenskom sjetvom spriječimo 
klijanje do kojeg bi svakako došlo kod ranije sjetve. Prema 
tome, suncokret bi sijali nakon što je završena sjetva ozi- 
mih žitarica. Kako znamo, da cilj jesenske sjetve sunco- 
kreta nije postignuće njegovog razvoja pred zimu, to se 
ne trebamo pri njegovoj sjetvi bojati niskih temperatura 
i hladnoće, koja obično već u to vrijeme vlada. Svaka 
sjetva koja je izvršena u jesen prije smrzavanja tla, bolja 
je od proljetne sjetve. : 

Sjetva suncokreta u rejonima mediteranske i izmije- 
njene mediteranske klime neće se vršiti u jesen, već u 
zimi, koncem siječnja ili u veljači, da biljke, koje tada iz- 
niknu, ne dođu u opasnost da budu uništene zimom, pošto 
ista u tim krajevima završava polovicom ili koncem ve- 
lače, Takovu njivu treba u proljeće nakon nicanja biljki 
pobranati, da se uništi korov, ako ga ima, Ako nema ko- 
rova, a njiva nije pokrivena korom, ne treba izvršiti to 
rano brananje, : 

Sjetva se vrši, kao i kod kukuruza, rukom ili sijačicom., 
Za sjetvu se upotrebljava 6—12 kg sjemena pok, j. Prije 

sjetve treba ispitati klijavost sjemena, U slabijem tlu sijat 
ćemo rjeđe, a u boljem nešto gušće. 

Sijemo li strojem, uzet ćemo širinu. među redovima 
45—60 em, a biljku od biljke ostavit ćemo u redu na 40 do 
50 cm, da se omogući kasnija obrada strojem. Točnost 
razmaka koji bi odgovarao našim klimatskim prilikama i 
tlu nije još svestrano ispitana, te su ovdje navedeni brojevi 

.koji se pri sjetvi suncokreta upotrebljavaju u drugim ze- 
mljama, gdje se ovaj usjev uzgaja na većim površinama. 
Na većim površinama pokazala se dobrom sjetva u kva- 
drat na udaljenost od 60 X 60, pa i nešto više. Ta sjetva 
provodi se na taj način, da se prvo oranica obilježi mar- 
kerom i na križanjima redova sije se suncokret u kućice 
pod motiku. U kućicu se bacaju 2—3 zrna, i to tako da leže 
nešto podalje jedno od drugoga. Koliko god taj način traži 
više radne snage za samu sjetvu, toliko je prikladniji za 
poslije, pošto je uz takovu sjetvu moguća obrada okopa- 
čicom uzduž i poprijeko po redovima, 

Takova sjetva imađe još jednu prednost, a ta je u 
pravilnom rasporedu samih biljki, koje se ne zasjenjuju i 
imadu podjednake mogućnosti za razvoj, što dovodi do 
jednoličnijeg sazrijevanja, 


Ako je veći razmak reda od reda, onda će biti potreb- | 


no uzeti manji razmak od biljke do biljke. Sorte suncokreta 
za ulje siju se nešto gušće od onih koje se upotrebljavaju 
za griskanje i za ishranu stoke, ali moramo paziti da ne 
sijemo pregusto, 

Suncokret se sije na dubinu od 3—5 cm. U teškim i 
vlažnim tlima, te uz nižu temperaturu treba sijati nešto 
dublje, nego li u suhom, lakšem i toplijem tlu. To isto vri- 
jedi i za jesensku s'etvu, koju treba izvršiti nešto dublje, 
da ne dođe do klijania, koje bi u to vrijeme bilo štetno, 
kako smo to već prije. spomenuli. 


Njega usjeva 
Suncokret je okopavina i obrađuje se slično kao kuku- 
ruz. Prvo okapanje izvrši se nekoliko dana nakon nicanja 


biljki, da ih oslobodimo od korova. Drugi puta okapamo 

kada su biljke visoke 20—30 cm, i tom prilikom vršimo 
prvo prorjeđivanje na razmak od 40—50 em između biljki. 
Ako smo sijali u kućice, tada ostavljamo u kućici samo 
najbolju biljku. Preveliki razmak biljke od biljke stvara 
uslove za razvijanje prevelikih glava, pa se stabljike lako 
lome pri jačim ljetnim kišama. Treće okapanje izvršimo 
kada je suncokret dosegao visinu 50—60 cm, U krajevima 


bogatijim oborinama, kao što su zapadni i sjeverozapadni 


dijelovi Hrvatske, provest ćemo umjesto trećeg okapanja 
ogrtanje. U šumskim krajevima izbjegavat ćemo ogrtanje, 
makar se ovo udomačilo kod kukuruza, U tim krajevima 
potrebno je preko ljeta provesti što jače prorahljivanje 
gornjih slojeva tla, da sačuvamo vlagu, koja je suncokretu 
potrebna, a osobito to moramo činiti u onim tlima koja ne 
obiluju donjom (podzemnom) vodom, U njegu suncokreta 
moramo ubrojiti i kidanje zaperaka, jer moramo nastojati 
da dobijemo samo jedan cvat, Doduše, sorte suncokreta, 
koje se siju za produkciju ulja nemaju to svojstvo grananja, 
ali i kod njih se mogu više puta pojaviti zaperci, koje tre- 
bamo odstraniti. 

Sjeme besarabijskog suncokreta, koje se kod nas prije 
rata najviše upotrebljavalo, nema to loše svojstvo stvara- 
nja postranih grana, te su radovi na otkidanju zaperaka 
mnogo manji. No, ako je zemljište jako i plodno, onda će 
zaperke stvarati i sorte koje inače nemaju svojstvo stva- 
ranja ogranaka, pa te zaperke moramo pravovremeno 
uklanjati, 

Ta sorta besarabijskog suncokreta imade i ostala do- 
bra svojstva, kao što su: dobra rodnost, srednje visoka, 
čvrsta stabljika s velikim listovima i tanka sjemena ljuska, 
Sazrijeva rano i jednolično. Sjeme mu je sivkasto-bijele 
boje s tamno sivim uzdužnim prugama. 

Kad je suncokret stvorio glavice, dobro izrasao i raz- 
vio jake i velike listove, tada počinje period njegovog 
naglog napredovanja. Ako u prvom periodu rasta, koji 
traje od sjetve odnosno nicanja pa do stvaranja glavica, 
nismo suncokretu posvetili dovoljno pažnje, izvršili pravo- 

vremeno i pravilno okapanje i prorjeđivanje, teško nam je 
poslije to nadoknaditi, te će nam se ta manjkavost poka- 
zati u mnogo manjem prirodu, nego što bi ga dobili da smo 
suncokretu u njegovom prvom razvoju posvetili potrebnu 
pažnju i dali ispravnu njegu. 

Da bi pospješili stranooplodnju i time povećali koli- 
činu zrnja, to ćemo u onim krajevima gdje nema dovoljno 
pčela za oplodnju izvršiti oplodnju na umjetan način, i to 
tako, da za vrijeme najjače cvatnje suncokreta pređemo 
između redova i posebnom laganom metlicom ili peruškom 
oprašimo glavice suncokreta, 


Zrioba 


Da je suncokret sazrio poznaje se po više znakova. 
Listovi se počinju sušiti i povijaju se uz stabljiku, Stabljika 
i donji dijelovi glave pomalo odrvene i osuše se, latice 
cvjetića počinju otpadati, sjeme tamni, odnosno dobiva boju 
koja odgovara dotičnoj sorti. Ljuske sjemena otvrdnu i ono 
se može izvaditi iz glavice. Za berbu suncokreta potrebno 
je izabrati pravo vrijeme. Ne smijemo dozvoliti da sumco- 
kret toliko sazrije, da mu sjemenke same počinju. lako 
ispadati, jer u tom slučaju nastaju veliki gubici prilikom 
berbe glava, No, ne smijemo brati ni dok je suncokret još 
nezreo, jer u tom slučaju nije sjeme još potpuno ispunjeno 
«sadržajem. i pri sušenju se skupi i lako pljesnivi. 

Još je jedna poteškoća u tome što suncokret sazrijeva 
dosta nejednolično, Ako. imadđemo manje površine pod 
suncokretom, možemo tome izbjeći na taj način da beremo 
u dva puta. Zrioba suncokreta nastupa kod nas prije: 
zriobe kukuruza, pa je to dosta povoljno radi pravilne 
raspodjele radova, Suncokret je potpuno zrio obično kon- 
cem kolovoza — početkom. rujna. 

Nedozrelo sjeme nije još potpuno ispunjeno, te njego- 
vom preranom berbom nastaju nepotrebni gubici na ulju, 
koje bi se još stvorilo da smo suncokret ostavili da potpuno 
sazrije, 

Izbor suncokreta za sjeme 


Kada poljoprivrednik nije u mogućnosti da nabavi 
sjeme od tvornice ili od državnih selekcionih ustanova, 
mora se postarati da sam uzgoji sjeme, koje će imati sva 
dobra svojstva koja se traže od suncokreta. 

On mora da odabere takovo sjeme koje će jedno- 
vremeno i rano sazrijevati, stvarati samo jednu i dovoljno 
veliku glavu s promjerom oko 30—35 em, 

Da se dobije takovo sjeme, nužno je. da se u polju 
suncokreta već za vrijeme njegovog razvoja izvrši odabi- 
ranje biljki koje imadu ta dobra svojstva, 

To činimo tako, da u vrijeme, kada su već stvorene 
cvjetne glavice, prođemo pažljivo poljem suncokreta i 
vrpcom obilježimo sve one biljke koje smatramo najbolji- 
ma, To su biljke srednje visoke, s jakom stabljikom i veli- 
kim liščem, koje nose samo jednu glavu s ispupčenom 
površinom, Prije same berbe proći ćemo još jednom po 
polju i i pregledati sve obilježene biljke, da vidimo da li su 
i nadalje ostale najbolje, Sada moramo gledati da li su 
cvjetne glave na tim biljkama dobro oplođene i ispunjene 
zdravim i jedrim sjemenom tanke ljuske, čija boja odgovara 
boji sorte koju izlučujemo, 

Ovom prilikom pazimo da odabiremo samo one cvjetne. 
glave, koje sazrijevaju u isto vrijeme, 

Biljke koje ne zadovoljavaju svim ovim uvjetima ne- 
ćemo upotrijebiti kao sjemenjače, 

S tako odabranih sjemenjača uzet ćemo za sjeme samo 
vanjske redove sjemenaka, koje su obično ljepše i bolje 
razvijene. | 

Tako izabrano sjeme dat će nam veći prirod, koji će 
nas u svakom pogledu zadovoljiti. 


Suncokret za siliranje 
Stabljike suncokreta mogu se upotrebljavati za silira- 
nje isto kao i stabljike kukuruza, 
U tu svrhu sijemo suncokret kao postrnu biljku 
poslije pšenice ili ječma. Takovu je sjetvu najbolje izvršiti 

odmah po žetvi žitarica, da se suncokret može koristiti | 


vlagom, koja se još tada nalazi u tlu: 

“> Kako nam ovdje nije cilj dobivanje što većeg priroda 
zrna, već postignuće što veće količine zelene mase, sijat 
ćemo suncokret nešto gušće, i to na razmak između redova 
od 30—40 cm, 

Prilikom okapanja, koje provodimo kada su biljke 
dosegle visinu od 20—30 cm, provodimo i prorjeđivanje 
redova suncokreta na razmak od 25—30 cm između biljki. 

Takav suncokret kosimo kada je dosegao visinu od 
1—1,5 m i počeo stvarati glavice, Ne smijemo dopustiti da 
suncokret prestari, jer će mu tada stabljika postati tvrda 
i neprikladna za siliranje. 
< Za sjetvu ćemo upotrijebiti 12—18 kg sjemena po k. j., 
dakle nešto više nego za sjetvu. onog suncokreta kojega 
užgajamo za dobivanje sjemena. 

“Budući da je ansilaža bolja ako je pomiješana sa ze- 
lenim kukuruzom, to je dobro pored suncokreta posijati i 
nešto kukuruza, bilo odvojeno ili u smjesi. 

Kukuruz za ansilažu sije se također u redove iste ši- 
rine kao i suncokret, a za obradu nužno je provesti jedno 
okapanje sa prorjeđivanjem na razmak od 25 do 30 cm 

Košnja zelenog kukuruza vrši se kada je on stvorio 
klipove, budući da tada imade najveću masu i hranidbenu 
vrijednost. ' 

Ill. SPREMANJE SUNCOKRETA 
Berba 

Suncokret se bere na razne načine: , 

1. Stabljike suncokreta sijeku se pri zemlji i skupljaju 
zajedno s glavama u snopove po 10—15 komada, prema 
veličini glava, Snopovi se vežu tanjim i zelenim stabljikama 
suncokreta ili vrbovim šibljem i slažu u hrpe s glavama 
naprama gore. kae 

2, Glave suncokreta se odsijecaju sa oko 30—40 cm 
stabljike, skupe u manje snopiće, povežu i natiču na jače 
stabljike suncokreta, i to tako da su glave nasađenih sno- 
pića okrenute naprema gore radi boljeg sušenja. 

3, Treći način berbe sastoji se u nepotpunom odsije- 
canju stabljika suncokreta na 30—35 cm ispod glave. Tako 
zasječena stabljika s glavicom ostane visjeti, te se tako 
ostavi da dozrije, - ' . 

4, Može se odsjeći glava sa polovinom stabljike i onda 
zabosti u zemlju i tako ostaviti da sazrije. 

Kod svih ovih načina berbe, ako je lijepo vrijeme, 
ostavi se suncokret nekoliko dana u polju, da potpuno 
dozrije, Tada se odvozi s njive na kolima, preko kojih se 
razastru ponjave, Glave suncokreta se nabacaju u kola 
na ponjave i na taj način se spriječi gubitak zrnja, koje se 
trusi prilikom prevoza, 

5. Daljnji je način berbe rezanje glavica i njihovo na- 
ticanje na stabljike 

6. Još imade način, uđomaćen u SSSR, da se sijeku 
Slavice s osam usporednih redova i natiču na stabiljke 
osmog reda. i 

Za naše će prilike biti najpođesniji drugi način berbe, 
pri čemu treba da ili glave ostavljamo da se povezane u 
snopiće suše na stabljikama u polju, ili đa ih odvažamo 

odmah kući i kod kuće sušimo bilo na ponjavama izložene 
na suncu ili na tavanu gdje je jaka promaja. Kod kuće 
možemo od tako odrezanog suncokreta slagati male sno- 
piće i te vješati po plotovima, prečkama i gredama, i tako 
dosušiti, i 

Stabljike preostale na polju ostavimo još neko vrijeme 
da se suše, te ih onda odsijecamo i dovozimo kući, gdje 

Odsijecanje suncokreta i naticanja na stabljike 


ih slažemo u hrpe na mjestu gdje neće biti izložene kiši. 
Ako nemamo takvog mjesta, složit ćemo ih u kamare i 
pokriti slamom, pa će nam takove suhe stabljike poslužiti 
u toku zime kao dobro gorivo, Od sagorjelih stabljika 
sabiremo pepeo i izvozimo na oranice, da time djelomično 
vratimo tlu ono što smo mu žetvom oduzeli, 


Sušenje snopića suncokreta na nosačima 


Vršidba 

Kađa su se glavice suncokreta dovoljno osušile, pristu- 
pamo mljatnji ili vršidbi suncokreta, Mljatnju vršimo na 
gumnu ili na ponjavama, cjepovima za žito ili drugim pri- 
kladnim, lakšim kolcima, Manje količine suncokreta može- 
mo ovršiti trljanjem glave o glavu i udaranjem o tlo pokri- 
veno ponjavom, na kojoj se skuplja zrnje. Ako za vršidbu 
upotrebljamo žitne vršalice, onda treba ove najprije pri- 
premiti za rad sa suncokretom, Vršalica se priprema na 
taj način, da se proširi prostor između bubnja i oblovine, 
a mjesto željeznih šipaka na bubnju stave se drvene, koje 
manje lome sjeme suncokreta, Prije same vršidbe dobro 
je sasma odsjeći stabljike do same glave, da lakše prolaze 
kroz mašinu. Vršalica mora raditi nešto polaganije nego 
što radi kod vršidbe žita. Da glave lakše izlaze iz vršalice, 
potrebno: je odstraniti svaki drugi slamotres. Ovršeno 
zrnje treba dobro prorešetati, 


Spremanje sjemena 

Sjeme sunčokreta sadrži iza vršidbe još uvijek dosta 
velike količine vlage i lako podliježe pljesnivosti. Da se 
to spriječi, treba sjeme dobro osušiti. Ako je vrijeme lijepo, 
 sušit ćemo na dvorištu i onda spremati sjeme na tavanu u 
sloj debljine od oko 10 cm. Tako spremljeno sjeme sunco- 
kreta trebamo isprva češće pretresati, da se prozrači, 
Poslije ga možemo staviti u deblji sloj, da dobijemo prostor 
za smještaj ostalih plodina. Ako sjeme mećemo u drvene 


sanduke, onda ga moramo prije dobro osušiti. Spremljeno ' 


. sjeme rado napadaju miševi, te je potrebno protiv njih 
poduzeti zaštitne mjere, Najbolje je dobro osušeno sjeme 
odmah predati tvornici, s kojom smo za pređaju sjemena 
vezani ugovorom, 


IV. BOLESTI, ŠTETOČINE I PARAZITI 


Zaštita suncokreta od raznih bolesti, štetočina i para- 
zita spada zapravo u mjere koje poduzimamo radi njegove 
njege. I ovdje se moramo držati pravila, da je dobro izabran 
plodored jedna od mjera zaštite protiv biljnih bolesti, šte- 
točina i parazita, koji su većinom posebni i točno određeni 
za pojedine biljne vrsti. Zato pravilnom izmjenom usjeva 
na oranicama onemogućujemo njihov razvoj, koji bi se jako 
povećao sjetvom istog usjeva iz godine u godinu na istoj 
cranici, ' ; 

“ Druga mjera predzaštite je pravilna njega i obilno gno- 
jenje bilja, što omogućuje brz razvoj suncokreta, njegovo 
jačanje i time veću otpornost. Najveću štetu mogu bolesti 
i “štetočine nanijeti mladim i nježnim biljkama, Zato je 
upravo prvo vrijeme biljnog razvitka najvažnije i u to vri- 
jeme moramo izvršiti pravilnu obradu, jer time pomažemo 
razvitku bilja i oslobađamo ga od raznih korova, koji su 
najčešće rasadnici raznih bolesti i štetočina, 


Bolesti 


Suncokret je dosta otporna biljka, ali i on imade svoje 
bolesti, od kojih su navažnije: oi rak na suncokretu, 
." Rđa (Puccinia helianthi) je gljivica iz vrlo raširenog 
roda rđa, koje dolaze u velikoj mjeri na žitaricama. Rđa 
suncokreta razlikuje se od ostalih rodova time, što svoj 
cijeli razvoj provede na suncokretu, dok je drugim rđama 
za stanovitu fazu razvitka nužno potrebna jedna druga 
biljka, Rđa se pojavljuje u većoj mjeri u krajevima gdje.je 
suncokret dugo u uzgoju. Pod kraj lipnja i početkom srp- 
nja, dakle nešto prije početka cvatnje, pojave se na do- 
njim listovima suncokreta rđaste pjege, tzv. uredospore. 
Sa donjih listova šire se one prema gore, pa polovinom 
srpnja dosegnu do glavica, koje također napadnu. Nešto 
kasnije, početkom zriobe suncokreta pojave se crne 

pjege, druga forma rđe, tzv. teleutospore. Bolest djeluje 
štetno na lišće i glavice. Napadnuto lišće se objesi, uvene 
i posuši, te se time smanjuje asimilaciona površina, koja 
je biljci u to doba godine najpotrebnija. Glavice, koje su 
već izgrađene, sagnu se i gube sposobnost okretanja pre- 
ma suncu. 

Da se ta bolest spriječi, lijek je isti kao i kod žitarica: 
dezinfekcija sjemena prije sjetve u rastopini modre galice 
i vapna. Jaka ljuska, kojom je ovijeno zrno suncokreta, 
dopušta da se upotrijebi veća koncentracija te rastopine 
nego što je upotrebljavamo za dezinfekciju sjemena ži- 
tarica. ' 

Kada se bolest pojavila na samom nasadu suncokreta 
provodimo mjere obrane. Prvo sakupljamo sve lišće na 
kojem su se pojavile rđave pjege (uredospore) i spalju- 
jemo ga; drugo, ako je bolest uhvatila jačega maha, uklo- 
nimo s njive sve zaražene biljke i spalimo ih. Time smo 
uništili štetnika kada se je već razvio. Ali, bolje je spri- 
ječiti samu pojavu bolesti u što je moguće većoj. mjert. 
To se postiže, kako smo već spomenuli, pravilnim plodo- 
redom, njegom i razmakom između biljki. Njegom i raz- 
makom dajemo suncokretu više zraka i omogućujemo 
jače provjetravanje, što nije toliko pogodno: razvoju rđe 
kao vlažni i topli zrak, koji radi gustine biljki ne bi bio 
u stanju da se izmjenjuje. Osobito pogoduje bolesti često 
izmjenjivanje oborina i jakog zagrijavanja, 

Rak na suncokretu (Sclerotinia Libertiana) je bolest 
koja se pojavljuje na suncokretu i prouzrokovana je isto- 
imenom gljivicom. Ta bolest dolazi kod nas veoma rijetko 
i u maloj mjeri. Suncokret, koji je napadnut tom bolešću, 
izgleda kao da je polomljenih stabljika i listova. 

Mjere, koje poduzimamo u borbi protiv bolesti na 
suncokretu, jesu: 

1, upotreba sjemena koje je otporno protiv bolesti 1 
koje nije zaraženo, ' 

2. namakanje sjemena prije sjetve u otopini forma- 
lina ili modre galice, z 

3. pravilna i pravovremena njega usjeva, 

4, duboko oranje poslije berbe suncokreta, da se 
unište ostaci bolesti, koji se nalaze na dijelovima sunco- 
kreta i na samome tlu, i 

5, provađati takav plodored u kojem će suncokret 
tek nakon šest godina doći na isto mjesto, 


Štetočine 

Kod nas su još za sada dosta rijetki štetočine koji 
napadaju suncokret, ali ih ipak imade, te ćemo spomenuti 
glavne između njih. Ma 

Suncokretov moljac (Homoesoma nebulella) počinja 
kod nas najveće štete na suncokretu. Njegova gusjenica 
u srpnju napada mlade glavice suncokreta i izjeda masnu 
sadržinu sjemenki, pregrizajući prije toga sjemene ljuske, 
koje su u to doba još mekane. Napadnuta glava posmeđi, 
cvjetovi se osuše i gusjenica je prekriva paučinom, od 
koje stvara niti po kojima se spušta na zemlju ili se vje- 
trom direktno prenosi na druge biljke. Glava napadnuta 
po suncokretovom moljcu ne daje upotrebljivo sjeme. 

I ovdje dolazi kao mjera predobrane uzgoj sorti koje 
imadu u ljusci naročiti tvrdi obrambeni sloj, kojega gu- 
sjenica ne može progristi. Daljnja mjera je njega usjeva 1 
čišćenje od korova. A 

Obrambena mjera u samom usjevu sastoji u odsije- 
canju i spaljivanju glavica napadnutih suncokretovim 
moljeem. 

Žičnjak ili klisnjak pričinja manje štete na sunco- 
kretu. Te štete čini njegova ličinka, koja u svibnju izgriza 
korijenje mladih biljki. Napadnute biljke počinju venuti i 
naskoro uginu. 

Obrana protiv ličinki žičnjaka sastoji u dobroj i du- 
bokoj jesenskoj obradi tla. 

Među štetočine možemo ubrojiti i ptice, koje radi do- 
brog sjemena rado napadaju suncokret, Osobito su na- 
padu izvrgnuti oni nasadi suncokreta koji se nalaze u bli- 
zini šuma, ili osamljene parcele u polju. 

“ Paraziti 


Od parazita ili nametnika, koji napadaju suncokret, 
vrijedno je spomenuti: i 

Volovod ili vodnjaču (Orobanche comuna), koja pa- 
razitira na korjenu suncokreta i iz njeg oduzima hranu, 
koju bi suncokret upotrijebio za svoju izgradnju. Napad- 
nute biljke slabe i nisu u stanju da donesu veću količinu 
ploda — sjemena. Razvoju vodnjače također pogoduje 
vlažna godina. Vodnjaču lako prepoznajemo, jer sa kor- 
jena suncokreta naraste u veličini od 20—30 cm, blijeda 
je, nježne i ljuskave stabljike, koja se lako kida. Imade 
sitno lišće žućkaste boje. Sitni blijedi cvjetići čine klas, 
koji daje golemo mnoštvo sjemena s višegodišnjom klija- 
vosti, To obilje sjemena i otpornost vodnjače čine da je 
borba oko njenog suzbijanja veoma teška. 

“Da se spriječi razvoj vodnjače, treba poduzeti ove 
mjere; ž i 
1. Pri svakom okapanju pažljivo pregledati tlo iznađ 

samog korjena u okolini stabljika i počupati sve mlade 
biljke vodnjače, koje tamo nađemo, Time sprečavamo nji- 
hov razvitak, onemogućujemo da sazriju i donesu sjeme, 
te još više zaraze oranicu, a time i oslobodimo biljku od 
parazita i omogućujemo joj pravilnu ishranu i razvoj. 

2. Izabrati sorte koje su uzgojene na otpornost prema 
vodnjači. Prema podacima iz SSSR bio je napadaj vod- 
njače na otporne i neotporne sorte ovakav: ' ; 


Neotporne sorte % napadaja 
siva za griskanje . 249/90 

bijela za griskanje 19,494 
možeumok 51,4% 
oklopjena . 59,0% 
trbušasta za ulje 65,3%/9 
Sorte selekcionirane na 
otpornost protiv vodnjače */a napadaja 
zelenka 1, > 4,199 

" 2, Misa ' 7,3%/9 

a 3.4 4,3%/4 

Odavde vidimo da je napadaj vodnjače na sorte se- 
lekcionirane na otpornost prema njoj veoma malen, 

3. Prije sjetve izvršiti čišćenje suncokreta i njegovu 
dezinfekciju otopiiom modre galice ili formalina, Otopina 
formalina priređuje se tako, da u 250—300 dijelova vode 
razrijedimo jedan dio formalina i u tome namočimo sjeme 
prije sjetve. Kako bi se mokro sjeme teško sijalo, treba 
ga prije sjetve osušiti. ' 

Iz opisa biljnih bolesti, štetnika i parazita koji napa- 
daju suncokret vidimo, da su za sada oni kod .nas još 
dosta rijetki i da su njihovi napadaji svedeni na malu 
mjeru. Ali to ne smije biti razlog, da onima koji se pojav- 
ljuju ne posvetimo dovoljno pažnje i da ih odmah u nji- 
hovom pojavljivanju uništimo, 

U tome ćemo sada, dok se suncokret kod nas tek 
počeo uzgajati u većoj mjeri, imati više uspjeha nego po- 
slije, a postići ćemo i to, da se usporedo s porastom povr- 
šina pod suncokretom neće povećavati i broj biljnih bolesti, 
štetočina i nametnika koji ga napadaju. 

V. UPOTREBA SUNCOKRETOVOG SJEMENA 


Radi velikog sadržaja na ulju, sjeme suncokreta je 
"važan predmet industrije za preradu gospodarskog bilja. 
Ulje dobiveno iz sjemena: suncokreta je vrlo dobro jestivo 
ulje, svjetlo-žute boje i dobrog okusa. U tvornici dobi- 
vamo ulje na dva načina: prešanjem i ekstrakcijom. Pro- 
dukt, koji zaostaje kod dobivanja ulja, sastoji iz sjemenih 
ljusaka, te velikog sadržaja bjelančevina i ugljikohidrata, 
uz stanovitu količinu masti, koja je zaostala iza prerade. 
To su uljane pogače. Uljane pogače imadu veliku hranid- 
benu vrijednost, te su zaj ishranu stoke veoma dobre. Zbog 
oblika u kojem ih tvornice ulja stavljaju u promet veoma 
su pogodne za čuvanje, te ih možemo pohraniti onda, 
kada .nam je takova koncentrirana hrana najpotrebnija. 


Sastav uljanih pogača je slijedeći: 


ljusaka i raznih drugih nečistoća 10—15%/ 
bjelančevina 30% 
masti  8—12%/ 


Prije upotrebe treba ih razmrviti ili samljeti. 
Kravama muzarama i govedima u tovu daje se 2—2,5 
. kg na dan. 
Tolika se količina može davati i svinjama u tovu, 
koje pri ishrani takovom hranom pokazuju lijep napredak; 
Ovcama u tovu daje se oko 0,75 kg. 
Suncokretove pogače, kao i sve druge pogače, bolje 


su za ishranu tovljenika i muzne stoke nego li konja, kod 


kojih je potrebno da se stvori proizvodna snaga. 

Stoci dajemo uljane pogače pomiješane s brašnom ili 
posijama, suhe ili malo navlažene. 

Svinjama se daju kuhane ili polivene vrućom vodom 
u obliku napoja. 

Za ishranu stoke možemo upotrijebiti mlade sunco- 
kretove stabljike, ako ih ansiliramo dok još nisu otvrd- 
nule, Ansilirane one daju dobru hranu, koja imade jednaku 
hranidbenu vrijednost kao i ansilaža od mladih stabljika 
kukuruza. Isjeckane stabljike suncokreta ansiliraju se 
same, ili u smjesi s kukuruznim stabljikama ili kojom dru- 
gom krmom, koja nam je u to vrijeme spremna za ansi- 
liranje. j 
Dodatak drugih zelenih biljki, kao što su lucerka i 
djetelina, čine takovu ansilažu još boljom, tečnijom i me- 
kanijom, Dodatak malih količina šećerne repe pospješit će 
vrijenje, 

Pri ishrani stoke ansiliranom krmom moramo paziti 
da je ansilaža zdrava, da nema neugodna mirisa i da je 
lijepog, svježeg izgleda, 

Takovu ćemo silažu proizvesti ako prilikom spre- 
manja suncokreta i ostalih biljki u silose ove dobro na- 
sazimo, da se istisne zrak, a po tome dobro zatvorimo, da 
zapriječimo ulazak zraka u ansilažu, : 

Ansilirana krma daje se za vrijeme zimskih mjeseci 
kravama muzarama i ona s velikim uspjehom nadomje- 
štava zelenu krmu, 

Stoci se daje dnevno 15 do 20 kg ansilaže, priučava- 
jući je postepeno na uzimanje tako velikih obroka, 

Soja pred cvatnjom 


OTA 


I. OPĆENITO O SOJI 


Soja — Soja hispida, Glycine hispida — spada po svo- 
jim botaničkim osebinama u porodicu mahunjača (lepir- 
njača), u koju familiju još ubrajamo i kod nas poznate i 
udomaćene poljoprivredne biljke: grah, grašak, bob, leću 
i grahoricu. : 

Jedna od osobina svih mahunjača je njihovo veliko 


«bogatstvo na bjelančevinama, jednim od osnovnih tvari 


ljudske i životinjske ishrane, No, soja imade pred svim 
mahunjačama tu prednost, što uz veliki sadržaj bjelan- 
čevina u svom plodu (zrnu) imade i vrlo velik postotak: 
masti, Prjanišnikov navodi slijedeće brojke o sadržaju tvari 
u sjemenju mahunjača: 


suha tvar bjelančevine | masti 

grašak 86,8%/9 22,4%/0 3,00/9 
leća 87,55% 23,8%/0 2,1% 
bob 86,0%/ 25,0% 1,6%/0 
grahorica 86,4%/9 27,5% 2,3%/0 
grah 86,0% 23,1% 2,80/0 
soja 90,0%/o 33,0% 18,00%/9 


To bogatstvo bjelančevinama i mastima daje u ishrani 
pučanstva soji prednost pred svim ostalim mahunja- 


čama, te je ona, kao jedno od osnovnih hraniva Mandžu- 


rije, Kine i Japana uzgajana u tim zemljama već od naj- 
starijih vremena. Glavno uzgojno područje soje ostali su 
i danas ti krajevi Istočne Azije, ali se je soja zbog svoje 
razmjerno lagane aklimatizacije proširila i u druga po- 
dručja Azije i Evrope. Danas se već prirodi soje u Ukra- 
jini, Kubanu, dijelovima Rumunjske i Bugarske nimalo ne 
razlikuju od priroda u njezinoj staroj domovini. 

Soja je jednogodišnja biljka, slična većim grmovima 
niskoga graha, ali se od ovoga razlikuje većom i razgra- 
njenom stabljikom, Cvijet je malen i nalazi se u pazuhu 
lista ili na višim dijelovima biljke u obliku grozdića, po 
više cvijetova zajedno. Cijela biljka, kako stabljika tako i 
listovi i mahune, pokriveni su malim dlačicama, 

Mahunasti plodovi su oko 4—5 em dugački i sadrže 
2—3 zrna. Zrno soje je okruglasto-dugoljastog oblika i na- 
liči nekim sortama graha, Neke sorte imadu svjetlo-žutu 
ljusku na zrnu, dok je kod drugih sorti ljuska tamnije obo- 
jena. Imade sorti čije se mahune prilikom sazrijevanja 
raspucaju i tako nastaju gubici na sjemenu. Druge sorte 
nemaju tu lošu osebinu i mnogo su pogodnije za spremanje. 
Većina sorti uzgojenih kod nas i za naše prilike imadu 
mahune koje se prilikom zriobe ne raspucavaju, , 

Visina grmova soje dosiže po prilici od 40—120 cm, 
ošto ovisi o sorti, klimi i tlu. 

Soja imade veliko mnoštvo raznih sorti, koje se među- 
sobno razlikuju osim po boji zrna i njegovoj veličini, još i 
po visini same stabljike i dužini vegetacione periode, 

Široko područje na kojem se uzgaja soja u Istočnoj 
Aziji imade različne klimatske osobine, pa je za nas važno 
da se k nama uvode onakove sorte, koje uspijevaju u slič- 
nim klimatskim prilikama kakove su i naše, U tom je po- 
gledu već kod nas učinjeno nešto prije rata, te je uzgojena 
sorta naše soje, koja za naše prilike najbolje odgovara, I 
u toku samoga rata uspjelo je profesoru zagrebačkog sve- 
učilišta dr. Tavčaru uzgojiti dvije odlike soje, koje su zbog 

ranog sazrijevanja pogodne za uzgoj u našim krajevima. 
I Udio soje u poljoprivredi naprijed spomenutih država 
Istočne Azije je ogroman i njezina je uloga mnogostrana. 
Ona je tamo uz rižu osnovna hrana stanovništvu, te ove 
dvije biljke u ishrani upotpunjavaju jedna drugu. Osnovna 


hraniva: bjelančevine, masti i ugljikohidrati dolaze u orga- 


nizam ishranom sa sojom i rižom u povoljnom omjeru, te 
time tamošnje stanovništvo nadoknađuje manjak na mesu 
i mastima, g 

Soja se kod nas počela sijati na većim površinama 
tek pred kojih desetak godina, ali je njena sjetva iz godine 
u godinu zauzimala sve više maha, 

U Jugoslaviji bilo je prije rata zasijano sojom: 


1936, godine 1203 k, j. 
MITO, 2958 k. j. 
19388. ,, 10682 k, j. 
1939, ,, 13080 k, |. 
1940, ,, 20662 k. j. 


Iz ovih brojaka vidimo stalno i brzo povećanje povr- 
šina zasijanih sojom, te je posve sigurno, da će soja opet 
uzeti svoje ranije površine — što više, da će ih i premašiti. 

Dosadašnji uzgoj soje kod nas pokazao se negdje 
dobar, a negdje slab. Dobar dio uzroka tih slabih priroda 
bio je u nedovoljnom poznavanju same biljke, njezine pra- 
vilne obrade, kao i dosta velika osjetljivost soje prema 
klimatskim prilikama, koje su kod nas prilično nestalne. 

Ta njezina osjetljivost očituje se najviše prema vlazi 
u vrijeme prije cvatnje, te se može reći, da će prirod soje 
biti slab ako u to vrijeme ne padnu barem male količine 
oborina, 

Krajevi koji imadu preko ljeta uz dosta veliku toplinu | 
i veliku vlažnost zraka, daju veće i redovitije prirode soje. 
Do sada su se kao takovi pokazali kod nas krajevi sjeverne 
Bosne južno od Save, u kojima su prirodi soje pokazali 
najmanje kolebanje i bili uvijek zadovoljavajući, 

ll. KLIMA, TLO | OBRADA 
Klima 


Sorte soje, koje se kod nas uzgajaju, ne postavljaju 
prema klimi velike zahtjeve, te se obzirom na toplinu i 
oborine mogu uzgajati u svim onim našim područjima gdje 
se uzgajaju kukuruz i grah. 'To znači da se soja može 


uspješno uzgajati u cijeloj sjevernoj i srednjoj Hrvatskoj, , 


Slavoniji, sjevernoj Bosni, Vojvodini i Srbiji. Za njezin 
uzgoj u Dalmaciji i Makedoniji potrebno je izvršiti raniju 
sjetvu, kako bi soja dovoljno izrasla prije nastupa velikih 
ljetnih vrućina i ljetne suše, 

Vegetacioni period soje, tj. vrijeme od njene sjetve do 
žetve je 3—5 mjeseci. Slabo je otporna prema kasnim pro- 
ljetnim i ranim jesenskim mrazovima, 

Premda treba dosta vode, ipak u tom pogledu ne 
postavlja velike zahtjeve, jer kada nastupe veće ljetne suše 
soja je već dosta izrasla i obiljem lišća zasjenila tlo, te 
ga zaštićuje od prevelikog isparivanja. 

Prema pokusima u SSSR na visinu priroda soje imadu 
najveći utjecaj umjerene oborine, koje dolaze prije njezine 
cvatnje, To je kritični period u razvitku soje, i on nastupa 
u drugoj polovini mjeseca srpnja ili nešto prije. 

Kako su naši glavni žitarski krajevi, u kojima se i 
soja najviše sije, u to vrijeme oskudni na oborinama, vi- 
dimo da je u tome uzrok nejednakih priroda, koje soja 
donosi iz godine u godinu. 

Da se tome izmakne, potrebno je sijati soju pravo- 
vremeno, naime u prvoj polovini mjeseca svibnja ili nešto 
ranije. Tada će njezina cvatnja nastupiti u lipnju, koji je 
bogatiji oborinama od srpnja, te postoji veća vjerojatnost 
da će oborine pasti u vrijeme prije cvatnje. 


36 


Tlo 


Svako dobro, srednje lagano tlo, u kojem imade dosta 
vapna i koje nije odviše kiselo, dobro je za soju. Što više, 
ona uspijeva i na siromašnim tlima, samo je potrebno da 
se kod prve sjetve soje na nekom tlu zarazi sjeme bakte- 
rijama, koje dolaze na korjenu soje, a koje su potrebne za 
njezin razvitak, 

Soja voli vlažnija tla pored rijeka, te će na takovim 
tlima njezini prirodi biti veći i sigurniji, 


Obrada tla 


Kao i svaka druga okopavina, soja voli dobro obra- 
đeno i razrahljeno tlo, Da se to postigne potrebna je jesen- 
ska, odnosno zimska obrada tla, Ako je kao pretkultura 
soji bila koja žitarica, onda je potrebno odmah poslije 
žetve žitarica izvršiti plitko oranje, tzv. prašenje na dubinu 
od oko 8 cm, Tim prašenjem sprečavamo isparivanje tla, 
koje je u vrijeme žetve najveće, te time sačuvamo vlagu 
koja se.u tlu nalazi, Poslije prašenja ostavljamo tlo na 
miru 4—6 nedjelja, te ga ponovno pooremo srednje du- 
boko i time zaoremo sav korov, koji je dotle izrasao na 
oranici. U kasnu jesen ili početkom zime pristupamo tre- 
ćem, ili tako zvanom dubokom zimskom oranju, koje ide 
do one dubine kako nam to dopušta mekota naše oranice. 
Duboko izorano tlo upit će preko zime velike količine obo- 
rina, koje će u njemu ispuniti sve šupljine i pore, Nastu- 
pom zimske studeni dolazi do smrzavanja te vode u šup- 
ljinama tla, a kako je obujam (volumen) nastalog leda 
veći od volumena vode, izaziva ta pojava drobljenje i ras- 
kidanje zimske brazde, Na taj način dobijemo u proljeće 
dobro razrahljeno tlo, koje sadrži veliku količinu zimske 
vlage. Takovo tlo potrebno je u proljeće samo istanjurati 
ili pobranati, a tek ako je jako zakorovljeno plitko po- 
orati, i tlo je pripravljeno za sjetvu.  Takovim načinom 
obrade mi smo u tlu stvorili mogućnosti da se zadrži velika 
količina zimske vlage, koju će biljka povoljno iskoristiti 
u kasnijem suhom razdoblju. 

Gnojenje 


Ako gnojimo stajskim gnojem, onda je za soju naj- 
bolje gnojiti za predusjev, jer je soja leguminoza i kao 
takova imade na svojem korijenju male kvržice, pomoću 
kojih se opskrbljuje dušikom iz uzduha. To je moguće po- 
stići ako je pretkultura kukuruz ili krumpir. Ako imademo 
kao pretkulturu žitarice, onda je najbolje soju gnojiti 
umjetnim, gnojivima. Soja dobro podnosi fosforna gnojiva, 
te će gnojenje superfosfatom dovesti do povećanja priroda 
od 2—3 q po k. j. Po k, j. se uzima oko 150—250 kg super- 
fosfata, koji se rasipa po oranici 2—3 tjedna prije sjetve. 
Fosforna gnojiva, prema podacima iz SSSR, povisuju po- 
stotak masti u sojinom zrnu. Mogu se upotrijebiti i druga 
fosforna i kalijeva gnojiva. Gnojenje dušikovim gnojivima 
nije potrebno, jer soja si može sama pribaviti potrebni 
dušik, kao i ostale leguminoze, , 


Plodored 


Soja nije jako izbirljiva na plodored. Ako sijemo soju 
iza okopavina; onda će iza nje doći zob. Kao pretkultura 
soji može biti kukuruz, krumpir ili šećerna repa od okopa- 
vina, i pšenica ili ječam od žitarica. Ako su kao pretkultura 
gnojene okopavine, onda će dobro doći iza soje i ozima 
pšenica, Soja nam u pitanju plodoreda pruža široke mo- 
Sućnosti, te može doći i više puta sama iza sebe na istom 
mjestu. Tlo u kojem je jednom bila uzgajana soja, sadrži 
u sebi veliku količinu bakterija, koje dolaze na sojinom 
korjenu, te će takovo tlo biti mnogo bolje i povoljnije za 
uzgoj soje od onoga tla u kojemu do tada nije uzgajana 
soja. 


 Sjetva 


Najbolje vrijeme za sjetvu je konac travnja i početak 
svibnja, dakle vrijeme kada pada i sjetva kukuruza, ali će 
dobro biti da se soja posije nešto kasnije radi bolje raspo- 
djele proljetnih sjetvenih radova. Ne sijati u prevlažno tlo. 

Sjetva se obavlja strojem ili rukom, Ako sijemo stro- 
jem, onda ostavljamo među redovima razmak od 35—55 

cm, a razmak između biljki u redu 8—15 cm. Kod toga 
ćemo se ravnati prema plodnosti zemljišta, pa će taj raz- 
mak u plodnijem tlu biti veći, a u lošijem tlu manji. Za 
sjetvu ćemo upotrijebiti običnu sijačicu za kukuruz. Sijemo 
li rukom, onda ćemo sijati u kućice na razmak između 
redova od 35—55 cm, a od kućice do kućice ostavit ćemo 
razmak 25—35 cm ili nešto više. Za srednje dobra tla bit 
će najbolje sijati u kvadrat na razmak od 50X50 cm. U 
kućicu se stavljaju 3—4 zrna. Dubina sjetve je 3—5 cm; 
za teža tla nešto veća, a za lakša tla nešto plića, 

Dobrim se pokazao trakasti način sjetve soje. Kod tog 
načina sijemo soju u dvojnim redovima na razmak od 
30 cm između dva susjedna reda, dok je razmak između 


samih dvojnih redova 65 ili 70 cm. 


Taj način sjetve omogućuje obradu rukom i sprežnom 
okopačicom. 

One sorte soje koje se jako ne granaju možemo sijati 
i u redovima s razmakom od 35 cm, a da za sjetvu upo- 
trijebimo 60 kg soje po 1 k. j. Taj način sjetve je pogodan 
ako smo sjetvom zakasnili, jer će biljke brzo izrasti i svo- 
jim lišćem zakriti tlo i tako ga zaštititi od daljnjeg ispa- 
rivanja i gubitka vlage. 

Nedostaci tog gustog načina sjetve jesu u tome što se 
biljke zaklanjaju i nisu u stanju da se potpuno razviju. 

Soju možemo sijati i u mješovitom uzgoju, tj. da među 
redove soje sijemo red kukuruza ili suncokreta, U tom 
slučaju ostavljamo između redova soje razmak od 80— 
100 cm, a u sredinu sijemo međuusjev. 

Kao međuusjev pokazao se kukuruz boljim od sunco- 
kreta, pošto manje zasjenjuje tlo, 

Ako soju sijemo na dotičnom tlu prvi puta, onda je 
nužno da sjeme prije same sjetve inficiramo sojinim bak- 
terijama, To se može učiniti ili pomoću posebnih sred- 
stava koja sadrže takove bakterije, ili pomoću tla na 
kojem je već uzgajana sdja, a koje je također bogato ta- 
kovim bakterijama. 

Postupak s takovim cjepivom ili tlom sastoji se u 
tome, da sjeme soje tik pred sjetvu izmiješamo s rijetkom 
vodenom kašom dotičnog preparata, koji se proizvodi pod 

Mlada biljka soje 


Zaba SRVSNE JOS LA 


Miješanje sjemena soje sa preparatom koji sadrži bakterije * 


raznim imenima, ili sa rijetkom kašom zaraženog tla, na 
kojemu je prije uzgajana soja. Taj se postupak mora oba- 
viti na sjenovitom mjestu, a za sjetvu treba izabrati 
oblačno vrijeme, jer su sojine bakterije vrlo osjetljive na 
sunčanu svjetlost, koja ih ubija. To je istovremeno razlog 
koji nas sili da odmah po sjetvi zagrčemo sjeme, 

Za sjetvu se upotrebljava 25—30 kilograma  sojina 
zrna po k, j, Ako sijemo rukom u kućice, bit će dovoljna i 
manja količina, 

Na manjim površinama najbolje je sijati soju rano u 
jutro ili pri zalazu sunca, da time doskočimo štetnom 
djelovanju sunčane svjetlosti na sojine bakterije, 


Njega 


U prvo vrijeme po nicanju, koje nastupa 5—7 dana po 
sjetvi soje, potrebno je, kao prva mjera obrade, izvršiti 
brananje laganom branom; time ćemo uništiti korov, koji 
je do tog vremena izrastao, U koliko nema korova, onda 
nije potrebno branati, već nakon 3 tjedna po sjetvi izvr- 
šimo prvo okapanje i njime oslobodimo soju od korova i 
razmrvimo koru, koja se stvorila na tlu. Mjesec dana iza 
toga izvrši se drugo okapanje: To okapanje pada koncem 
lipnja ili početkom srpnja, i njime treba što bolje usitniti 
površinski dio tla, da spriječimo gubitak donje vlage, koja 
će biljci biti najpotrebnija u vrijeme koje dolazi iza tog 
okapanja. Treće okapanje izvršit ćemo prije cvatnje bilja, 
i time završavamo sa obradom tla za vrijeme rasta soje. 

Svako dobro i pravovremeno okapanje soja će obilno 
naplatiti, jer bez pravilne obrade nema ni obilnog priroda. 

Ako smo sijali strojem, onda za vrijeme drugog oka- 
panja izvršimo prorjeđivanje samih sojinih biljki na raz- 
mak od 8—25 cm, 

"Obradu možemo vršiti strojem ili rukom. 


Zrioba 


One sorte soje, koje su se kod nas udomačile, zriju 
obično u mjesecu kolovozu ili početkom rujna. Da je soja 
zrela, vidi se po tome što joj se lišće počinje sušiti i žutiti, 

te se spušta niz stabljiku i opada, Mahune postanu tvrde i 
dobiju tamno-žutu, rđavu boju 

Kod soje moramo paziti da ne žanjemo nedozrele 
biljke. Takove biljke daju nedovoljno izgrađeno zrno, koje 
se kasnije skupi i nabora, te nije pogodno za dulje čuvanje, 
pošto lako pljesnivi. 


Bolesti i štetočine 


Soja se za sada kod nas pokazala prilično otpornom 
prema bolestima i štetočinama, Kod nas još nije opažena 
nijedna biljna bolest od koje bi soja stradala, dok je od 
štetočina napada u maloj mjeri jedino crveni pauk (Te- 
tronychus). ' sma 

Veće štete nanašaju soji kod nas zečevi, koji joj od- 
grizaju mlade vrhove, ali i to se donekle nadoknadi time 
što u tom slučaju soja jače razvije postrane grančice, 

S druge pak strane moramo paziti da nam soja ne- 
prezrije, budući da tada nastaju prilikom žetve gubici 
zrnja pucanjem suhih mahuna, D i. 

Za vrijeme suhog i vrućeg ljeta soja sazrijeva ranije, 
jer tada nije u mogućnosti stvoriti veće grmove, kao onda 
kada su joj vremenske prilike s povoljnom vlagoin 1 to- 
plinom omogućile obilan razvoj grančica i lišća, 

Prvo okapanje soje 


Drugo: okapanje soje 


en nn nn ota 
H S 


Treće okapanje soje 


IH. SPREMANJE SOJE 


\ 


Žetva 


Kada je soja zrela žanjemo je srpom, kosom ili kosi- 
licom. Žetvu je najbolje obavljati rano izjutra, dok je soja 
još vlažna, jer u tom slučaju nastaju najmanji gubici na 
sjemenu. Ako žanjemo po velikoj vručini, kada su mahune 
soje suhe, one pucaju i gubi se sjeme, ' 

Soju nikada ne čupamo s korijenjem, jer bismo time 
odnijeli iz tla sve bakterije, koje se nalaze u kvržicama na 
sojinom korjenu. Time što smo to korijenje ostavili u tlu, 
a s njime i bakterije koje se na korijenju nalaze, zaražu- 
jemo samo tlo, pa pri ponovnoj sjetvi nije potrebno zara- 
živanje sjemena prije sjetve, kako smo to morali učiniti 
pri prvoj sjetvi. 

Čupanjem korijenja osiromašili bi tlo na dušiku, 
kojega su te bakterije u velikoj mjeri sakupile, a što će 
se povoljno odraziti na usjevu koji će doći poslije soje. 


Vršidba 


Kada smo soju poželi odvozimo je. kući i stavljamo 
u suhe i zračne prostorije, da se dobro prosuši. Ako ne- 
mamo takovih prostorija, osušit ćemo: soju u dvorištu za 
vrijeme lijepog sunčanog vremena, 

Tako osušenu soju vršimo rukom ili strojem. 

Rukom ćemo to učiniti na isti način kao i kod graha, 
da soju razastremo na ponjave i tučemo mlatilom, ili da 
je mlatimo u vrećama. 

Ako vršimo soju  vršilicom, potrebno je povećati 
razmak između bubnja i oblovine, da ne dođe do kidanja 
zrnja. 

. Soja koju smo poželi bit će poslije vršidbe lijepa i 
čista, dok će ona koju smo čupali zajedno s korijenjem 
uvijek biti onečišćena i pomiješana sa zemljom. 

Prirodi zrna soje variraju prema sorti, tlu, obradi i 
vremenskim prilikama od 6—14 q po k. j. 


Spremanje sjemena 


Među ovršenim sjemenom soje imade polomljenih 
zrna, dijelova mahuna i drugih nečistoća, kojih se moramo 
riješiti prije spremanja sjemena. 

' U tu svrhu izvršit ćemo  trijerisanje soje, ako ima- 
demo trijer u gospodarstvu. Nemamo li te sprave, poslužit 
ćemo se običnim rešetima za žitarice, 

Tako očišćeno sjeme razastrt ćemo na prozračnim 
mjestima, da se dobro prosuši, pošto je nedovoljno osu- 
šeno sjeme sklono pljesnivljenju. Tek kada se sjeme pot- 
puno osušilo spremamo ga u hrpe, koje mogu biti oko 50 
cm visoke, ili u sanduke u koje spremamo žito, 
Spremljeno sojino sjeme moramo povremeno kontro- 
lirati, pa opazimo li da se toplina u sjemenu povisila, po- 
trebno je izvršiti brzo provjetravanje. 

IV. UPOTREBA SOJE 


Upotreba u industriji 

Velike količine ulja, što sadrži sjeme soje, počela je 
evropska industrija iskorištavati tek početkom ovog sto- 
ljeća. t 

Ulje se iz sjemena soje dobiva na dva načina: tiješte- 
njem (prešanjem) i ekstrakcijom, Ova posljednja metoda 
je savršenija i potpunija, jer kod prešanja uvijek ostane 
stanoviti dio sojinog ulja u sojinim pogačama, koje ostanu 
kao nusprodukt poslije oduzimanja ulja. 

Sojino ulje je polusušivo, te stoji .po svojim kemij- 
skim i fizikalnim osebinama između sušivog lanenog i ne- 
sušivog maslinovog ulja. 

Ekstrakcijom i prešanjem dobiveno sojino ulje može 
se upotrijebiti u tehničke svrhe. Za ljudsku ishranu takovo 


. ulje nije još podesno. Ono se mora podvrći ponovnom čiš- 


ćenju — rafinaciji, nakon koje se može upotrijebiti i za 
ishranu, 

Rafinirano sojino ulje može se daljnjim kemijskim 
postupkom pretvoriti u krutu masu, koja je potpuno slična 
masti, : U 

Sojino ulje imade u tehnici najrazličitiju primjenu. 


"Ono se upotrebljava u industriji sapuna i firnisa, a u smjesi 


s mineralnim uljem služi za podmazivanje strojeva. 
Ovdje ćemo navesti odnos između količine ulja i bje- 

lančevina, koje se dobiju po k. j. od raznih uljarica (po M. 

Krajčinoviću) : ' ' 


Potreba sje- >= Prirod = Sadržaj = Količina ulja Kol. bjelan- 
Sjeme mena po k.j. po ki j. ulja po k. jo čevina pok. j. 
ž kg q % kg g 
Ulj. repica 5 —8  6—12 35 210—425  80—150 
Mak 25—6 . 5—7 50 250—350 - 70—100 
Lan 25—6  3—1 30 100—210  60—125 
Suncokret 6 —10 8—12 30—40 280-—420  70—120 
Soja 20 —30 8—12 20 160-—240 210-—320 

Sjeme soje 


Ova tabela pokazuje da soja, uz razmjerno velike ko- 
ličine ulja po k. j., daje od svih uljarica najveći prinos bje- 
lančevina, | 


Upotreba u ishrani stanovništva 


Sojino zrno, kako smo već prije spomenuli, sadrži ve- 
like količine bjelančevina i masti, a to su osnovne tvari 
ljudske prehrane. To njezino svojstvo učinilo je soju jed- 
nim od glavnih hraniva milijona stanovnika istočne Azije, 
koje zbog guste naseljenosti i klimatskih prilika nije u 
mogućnosti proizvoditi dovoljno masti i bjelančevina ži- 
votinjskog porijekla. 

Soja se u tim krajevima priređuje za hranu na mnogo 
načina, te postoji prava industrija, koja se bavi preradom 
soje u razne oblike hrane. ' 

Iz soje je moguće prirediti i tekućinu, koja je po svom 
kemijskom sastavu potpuno slična mlijeku, samo se od 
ovog razlikuje manjom količinom šećera, pa se šećer mora 
dodavati. 

One sorte soje koje u ljusci sadrže gorku tvar, moraju 
se prije priredbe za ljudsku ishranu odijeliti od ljusaka, 
da se riješimo te gorčine. To se radi u posebno kon- 
struiranim aparatima. Ta olupljena soja melje se u sojino 
brašno, koje služi kao hranivo. Sorte sa svjetlom ljuskom 
nemaju tog gorkog okusa. 

Soja sadrži u svom zrnu gotovo sva hraniva koja su 
potrebna ljudskom organizmu. Njezine bjelančevine mogu 
u organizmu nadomjestiti bjelančevine mesa, što više, one 
imadu pred njima prednost, jer ne sadrže neke po orga- 
nizam štetne sastojine. : 

Još je jedan važan sastojak, kojega imade dosta u 
sojinom zrnu. To je lecitin, kojemu je glavna komponenta 
fosforna kiselina: Lecitin je važan za pravilnu izgradnju 
staničja, te je kao takav nužno potreban organizmu, 

Uz veliku količinu bielančevina i masti sadrži sojino 
zrno vitamine A, B i D. Zato se može reći, da je soja pot- 
puno hranivo, tim više što najpotrebnije hranive sastojine, 
kao što su bjelančevine, masti, mineralne soli, lecitin i vi- 

tamine, koji služe za izgradnju, rast i uzdržavanje ljudskog 
. organizma, sadrži soja u koncentriranoj formi. 

Slijedeća tabela pokazuje bogatstvo soje na bjelanče- 
vinama i mastima, te odnos hranivih jedinica i kalorija 
između soje i nekih najvažnijih hraniva (po Krajčinoviću): 

jelan- . > Hranive 
ak . Masti jedinice 
Sirovo sojino zrno 55. 85 3437 20,7 2648 4599 
Oplemenjena soja 4,7 6,7 «< 41,0 25,0 3026 4931 
Pšenično brašno 1,7 12,37. 10,21 0,9 1286 3569 
Kukuruzno brašno 1,8 15,2 9,65 38 1292 3600 


Hraniva Pepeo Voda Kalorije 


Grah 2,1. 12,6. 23,6 1,6. 1824 _ 2556 
Krumpir 10 75,8 2,0 1,1 313 952 
Govedina . 11 75,0 20,0 35 1115 1220 
Jaje 10 732. 149 11,0 1037 1625 


Iz te tabele vidimo da je soja daleko najbogatija na 
bjelančevinama i mastima, a-što kod nas nije uvedena u 
većoj mjeri u ishrani stanovništva, uzrok je u njezinom 
teku, koji ne odgovara našem ukusu. 

To, međutim, ne znači“da se soja ne bi mogla i kod 
nas u većoj mjeri upotrijebiti za: ljudsku hranu, tim više 
što imade sve osebine koje idu tome u prilog . 


Upotreba u ishrani stoke | 


Bogatstvo soje na bjelančevinama, koje su nužno po- 
trebne za izgradnju ljudskog i životinjskog organizma, po- 
trebno je iskoristiti u ishrani domaćih životinja, osobito 
onih kojima je takova hrana najpotrebnija: mladih, iz- 
gladnjelih i onih koje trebaju proizvoditi što veću količinu 
mlijeka. 

, Soja se upotrebljava za ishranu domaćih životinja 


bilo kao zelena masa u obliku silaže, ili kao sojino zrno, 


odnosno prekrupa. 

Ako siliramo zelenu masu sojinih stabljika, onda je 
moramo pomiješati sa zelenim kukuruzom, stočnom re- 
pom ili kojom drugom zelenom krmom i tako pohranjivati. 

Takova silaža bit će zbog velikog sadržaja bjelanče- 
vina dobra. za ishranu krava muzara i krmača koje imadu 
mlade, jer je njima takova hrana potrebna radi povećanja 
produkcije mlijeka, 

Drugi je način ishrana samim sojinim zrnom, odnosno 
njegovom prekrupom i brašnom. Gorčina, koju sadrže 
neke sorte, ne smeta životinjama u tolikoj mjeri, da se 
one ne bi pomalo privikle na soju, samo je potrebno da 
se soja daje životinjama u malim količinama i zajedno 
s drugim krepkim krmivima. Zrno se nikada ne daje ci- 
jelo, već prekrupljeno ili zgniječeno poslije kuhanja. 

Treći oblik u kojemu dolazi soja kao krepko krmivo 
za životinje jesu sojine pogače, koje ostaju kod dobivanja 
ulja iz sojinog zrna. 

Te pogače sadrže: u postotku još više bjelančevina 
nego samo sojino zrno, jer je iz njih izvađena mast, od- 
nosno ulje, I njih je potrebno davati samo onim životi- 
njama kojima je takova krepka hrana nužno potrebna: 
muzarama, mladoj stoci i krmačama koje doje prasad, 

Odraslim životinjama dajemo najviše 1—2 kg kuhane 
soje ili sojine prekrupe dnevno, Ako dajemo sojine po- 
$ače, držat ćemo se također gornjih količina. 

Mladoj teladi dajemo 0,5—1 kg dnevno, a mladoj pra- 
sadi svega 10—20 dkg, već prema težini. 

U malim količinama možemo sojinu prekrupu miješati 
u hranu za perad, i to samo zimi. 

Iz svega što smo ovdje iznijeli vidimo da soja nado- 
punjuje manjak bjelančevina u ishrani, pa ćemo soju da- 
vati stoci samo onda kada nema paše ili druge zelene 
hrane u kojoj imade bjelančevina. 

ZAKLJUČAK 


Sve što smo ovdje iznijeli o suncokretu i soji kao 


industrijskim biljkama, koje imadu svestranu primjenu 
bilo u industriji ili u samom gospodarstvu, mora nas po- 
taknuti da ih uvedemo u plodored u onim krajevima naše 
zemlje gdje im klimatske i zemljišne prilike omogućuju 
pravilan razvitak. To isto vrijedi i za ostale industrijske 
biljke: šećernu repu, konoplju i lan. 

Već samim time postići ćemo unapređenje naše po- 
ljoprivrede, jer industrijske biljke, koje zahtijevaju dobru 
obradu tla i obilno gnojenje dovode do općeg poboljšanja 
oranica, a time i do većih priroda svih kultura koje se na 
dotičnom gospodarstvu uzgajaju. ' 

To je kod nas nužna potreba, jer je slaba i nedo- 
voljna obrada tla i njega usjeva jedan od osnovnih razloga 
kolebljivosti priroda usjeva kod nas, 

Naši poljoprivrednici treba da uvide da zemlja daje 
onoliko koliko se u nju uloži; Na slaboj i nedovoljno obra- 
đenoj njivi usjevi podbacuju pri imalo lošijim. vremenskim 
prilikama. Tako nastaju svakogodišnji gubici pojedinih 
poljoprivrednika, a time i cijelog našeg narodnog gospo- 
darstva, Ti gubici su nepotrebni, pa bi ih boljom i pra- 
vilnijom obradom tla i njegom usjeva mogli spriječiti. Što 
više, mogli bismo postići i viškove, 

